06130006 | Jaarboeke 2016 | Universiteit van Pretoria
Program: BTh Teologie
06130006 Fakulteit Teologie Duur van studie: 3 jaar Totale krediete: 375
Ten einde te kan registreer vir die studieprogramme moet kandidate voldoen aan die minimum NSS/IEB/Cambridge-vereistes vir tersiêre studie sowel as aan die minimum vereistes van die betrokke studieprogram.
Afrikaans of English
(23-24 toelating op grond van NBT)
Akademiese geletterdheid: VAG 110 (nie verpligtend as die kandidaat op grond van die NSS-simbool vir Afrikaans vrygestel is nie) en VAG 120 moet gedurende die eerste studiejaar van die program afgehandel word. Alle studente moet VAG 120 slaag as deel van die voorgeskrewe leerplan.
Rekenaargeletterdheid: Die volgende modules moet gedurende die eerste jaar van studie afgehandel word: AIM 101 of AIM 102 (of AIM 111 en AIM 121).
Indien daar nie genoeg studente vir ’n keusemodule inskryf ten einde die aanbieding daarvan ekonomies te regverdig nie, kan die Dekaan besluit om so ’n module te onttrek. Studente sal betyds van so ’n besluit ingelig word, sodat hulle vir ’n ander module kan inskryf.
Hoogstens twee semestermodules uit ’n ander fakulteit mag deur die Dekaan goedgekeur word op voorwaarde dat dit voldoende krediete verteenwoordig en nie aangebied is vir ’n graad wat reeds toegeken is nie.
CYE word nie in ag geneem nie.
OST410 behels ’n onafhanklike studie oor ’n onderwerp in enige van die vakke van die BTh-leergang (Praktykvorming uitgesluit) onder leiding van ’n dosent van die betrokke departement.